ทรอน: แอรีส

***ทรอน: แอรีส*** () เป็นภาพยนตร์อเมริกันแนวต่อสู้และบันเทิงคดีวิทยาศาสตร์ กำกับโดย ยูวาคิม เรินนิง จากบทภาพยนตร์โดยเจสซี วิกูทอว์ ซึ่งดัดแปลงจากเรื่องราวที่แต่งโดยเดวิด ดิจิลิโอ และวิกูทอว์ ภาพยนตร์เรื่องนี้เป็นภาคที่สามในชุดภาพยนตร์ *[[ทรอน (แฟรนไชส์)|ทรอน]]* และเป็นภาคต่อจาก*[[ทรอน ล่าข้ามโลกอนาคต]]* (2010) ภาพยนตร์นำแสดงโดยจาเรด เลโท, เกรตา ลี, เอวัน ปีเตอส์, โจดี เทอร์เนอร์-สมิท, ฮัสซัน มินฮาจ, อาร์ตูโร คาสโตร และจิลเลียน แอนเดอร์สัน โดยมีเจฟฟ์ บริดเจส กลับมารับบท เควิน ฟลินน์ จากภาพยนตร์ภาคก่อนหน้า

การพัฒนาภาพยนตร์ภาคต่อของ*ทรอน ล่าข้ามโลกอนาคต* เริ่มต้นขึ้นในเดือนตุลาคม ค.ศ. 2010 โดยสตีเวน ลิสเบอร์เกอร์ ผู้สร้างแฟรนไชส์ ในเดือนมีนาคม ค.ศ. 2017 วอลต์ดิสนีย์พิกเชอส์ได้เปลี่ยนแผนไปสู่การสร้างซอฟต์รีบูตโดยมีจาเรด เลโท แสดงเป็นตัวละครใหม่ ต่อมาในเดือนสิงหาคม ค.ศ. 2020 การ์ท เดวิส ได้รับการแต่งตั้งให้เป็นผู้กำกับในช่วงที่เจสซี วิกูทอว์ กำลังประพันธ์บท แต่เขาได้ถอนตัวออกไปในเดือนมกราคม ค.ศ. 2023 และยูวาคิม เรินนิง เข้ามาแทนในเดือนถัดมา การถ่ายทำมีกำหนดจะเริ่มขึ้นในเดือนสิงหาคม ค.ศ. 2023 แต่ถูกเลื่อนออกไปเนื่องจากการประท้วงของสมาคมนักเขียนแห่งอเมริกา (WGA) และสหภาพนักแสดง SAG-AFTRA ในปีเดียวกัน สุดท้ายการถ่ายทำได้เริ่มต้นขึ้นในเดือนมกราคม ค.ศ. 2024 ที่เมืองแวนคูเวอร์ และเสร็จสิ้นในเดือนพฤษภาคม ในเดือนสิงหาคม วงดนตรีอินดัสเทรียลร็อกไนน์อินช์เนลส์ ได้รับหน้าที่ประพันธ์ดนตรีประกอบ โดยสมาชิกวงคือเทรนต์ เรซเนอร์ และแอตติกัส รอสส์ ทำหน้าที่เป็นผู้อำนวยการสร้างบริหารร่วมกับโจเซฟ โคซินสกี ผู้กำกับ*ทรอน ล่าข้ามโลกอนาคต*

*ทรอน: แอรีส*มีกำหนดออกฉายในสหรัฐโดยวอลต์ดิสนีย์สตูดิโอส์โมชันพิกเชอส์ ในวันที่ 10 ตุลาคม 2025

## เรื่องย่อ

## นักแสดง
* จาเรด เลโท รับบทเป็น แอรีส, โปรแกรมอัจฉริยะที่สร้างสรรค์โดยจูเลียน ดิลลิงเจอร์
* เกรตา ลี รับบทเป็น อีฟ คิม, ประธานเจ้าหน้าที่บริหารคนปัจจุบันของเอนคอม ผู้ซึ่งกำลังค้นหา “รหัสเพอร์มาเนนซ์” ของฟลินน์
* เอวัน ปีเตอส์ รับบทเป็น จูเลียน ดิลลิงเจอร์, ผู้นำของดิลลิงเจอร์ซิสเต็มส์ และเป็นหลานชายของเอ็ด ดิลลิงเจอร์
* โจดี เทอร์เนอร์-สมิท รับบทเป็น เอธีนา, โปรแกรมรองจากแอรีส
* ฮัสซัน มินฮาจ รับบทเป็น อาเจย์ ซิงห์, หุ้นส่วนทางธุรกิจของอีฟ และประธานเจ้าหน้าที่ฝ่ายเทคโนโลยีของเอนคอม
* อาร์ตูโร คาสโตร รับบทเป็น เซท ฟลอเรส, เพื่อนร่วมงานและเพื่อนของอีฟ
* จิลเลียน แอนเดอร์สัน รับบทเป็น เอลิซาเบธ ดิลลิงเจอร์, แม่ของจูเลียนและลูกสาวของเอ็ด ดิลลิงเจอร์
* เจฟฟ์ บริดเจส รับบทเป็น เควิน ฟลินน์, อดีตประธานเจ้าหน้าที่บริหารของเอนคอม ผู้ซึ่งเคยเสียสละตนเองในกริดมาก่อน
* คาเมรอน โมนาฮาน รับบทเป็น กายัส, โปรแกรมต่อสู้ และเป็นสมาชิกหน่วยรบพิเศษชั้นยอดของแอรีส
* ซาราห์ เดส์จาร์แดงส์ รับบทเป็น เอริน, พนักงานเอนคอม และผู้ช่วยของอาเจย์
* เซเลเน หยุน รับบทเป็น เทสส์ คิม, น้องสาวผู้ล่วงลับของอีฟ
* แอรอน พอล สจวร์ต รับบทเป็น พีต ด้านความปลอดภัยทางไซเบอร์
* โรเจอร์ ครอส รับบทเป็น ครอสส์, ผู้บริหารระดับสูงของดิลลิงเจอร์ซิสเต็มส์ และเป็นมือขวาของจูเลียน ดิลลิงเจอร์
* โรอาร์ก คริตช์โลว์ รับบทเป็น นายพลแมกเกรท สมาชิกกองทัพที่เข้าร่วมการประชุมของจูเลียน ดิลลิงเจอร์
* แคตเทอรีน อิซาเบล รับบทเป็น มาร์เซีย ลี แฮดโลว์ ผู้เข้าร่วมการนำเสนอของจูเลียน ดิลลิงเจอร์
* แกรี เวย์เนอร์ชุก รับบทเป็น สจวร์ต โรช ผู้เข้าร่วมการนำเสนอของจูเลียน ดิลลิงเจอร์
* คเวซี อาเมยาว รับบทเป็น ซิลวีโอ

## การออกฉาย
*ทรอน: แอรีส* มีกำหนดออกฉายในโรงภาพยนตร์วันที่ 10 ตุลาคม ค.ศ. 2025 โดยจะฉายในระบบ RealD 3D, 4DX, ScreenX, Dolby Cinema และ IMAX ด้วย ภาพยนตร์เรื่องนี้ยังนับเป็นภาคแรกในแฟรนไชส์*ทรอน* ที่ได้รับการจัดเรต PG-13 จากสมาคมภาพยนตร์ (Motion Picture Association) หลังจากที่ภาคก่อนหน้านี้ได้รับการจัดเรต PG

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ผจญภัยโลดโผนอเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ไซเบอร์พังก์
หมวดหมู่:ภาพยนตร์เกี่ยวกับปัญญาประดิษฐ์
หมวดหมู่:ภาพยนตร์เกี่ยวกับวิดีโอเกม
หมวดหมู่:ภาพยนตร์เกี่ยวกับความเป็นจริงเสมือน
หมวดหมู่:ภาพยนตร์กำกับโดย ยูวาคิม เรินนิง
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ทรอน
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ 4 ดีเอ็กซ์